KUNINGRIIGI TUUL
Tere tulemast taas saatesarja Kuningriigi tuul.
Seekord oleme Samaarias, kus 2018. a aprillis
läbis esimene soomlaste grupp Aabrahami matkaraja.
Paljud asjad on üllatanud, õnneks positiivselt.
Kõige üllatavam on olnud inimeste sõbralikkus
soomlaste matkagrupil on mitmete aastate kindel kogemus
Iisraeli matkaradadest.
Kuidas te kunagi Iisraeli matkama sattusite?
Olime varem matkanud Kesk- ja Ida-Euroopas
ning ka mujal.
Seejärel tulime otsima Iisraeli,
sest oli suur tahtmine siia tulla.
Riitta leidis internetist ükskord,
et siin on Jeesuse matkarada.
Otsustasime kohe selle kasuks.
Alustasime oma matkamist siin sellest Jeesuse matkarajast.
Jeesuse-rajal kohtusid Kaukiaised Heikki Vartiaisega.
Olin matkanud Iisraelis lühemaid radu
ja leidsin, et see on matkamiseks väga hea maa.
Leidsin, et siin on 10 000 km ringis matkaradu.
See hakkas huvitama
ja oli tore leida abielupaar, kes oli matkamisest sama huvitatud.
Oleme teinud koos kümme matkareisi
ja see on üheteistkümnes reis.
Jeesuse-raja järel tuli Iisraeli ühest tipust teise kulgev Iisraeli-rada.
Selle matka pisik hakkas külge juba Jeesuse-raja lõpus.
Olime teise Heikkiga Ovda lennuväljal
ja seal selgus, et on olemas Iisraeli-rada.
Arvasime, et oleks tore see läbi käia.
See mõte hakkas idanema.
Mu naine Riitta ütles:
"Mida kõike, te poisid, välja ei mõtle!
See vist küll teoks ei saa."
Siis hakkas Kinneret Tours seda mõtet arendama
ja otsis matkaselle. Nii see veerema läks.
Nii käisime terve Iisraeli läbi, kokku 1000 kilomeetrit.
1000-kilomeetrine matk toimus nii,
et matkasellid tegid kahe ja poole aasta vältel
viis 2-nädalast Iisraeli-reisi.
Matkadel oli kaasas ka teisi, kes läbisid lühemaid radu.
See algas Hermoni jalamilt,
kulges läbi Galilea Vahemere rannikule,
ja seda mööda jätkasime Tel Avivi kaudu taas kõrbe.
Läbisime kogu Negevi kõrbe.
Esimeses etapis
läbisime kõrbe mööda teeserva.
See oli vanem teerada
ja hiljem läbisime veel Negevis Iisraeli-raja uuema osa
Nii saime läbilõike kogu maast.
See oli väga uhke matk.
Kõige muljetavaldavamad kogemused on seotud kõrbeetapiga.
Negevis oli vapustavaid vaateid.
Kui soomlastele meeldib käia Lapimaal ja tundras,
siis seal on samasugust tühjust ja karmust,
kuid samas on sellega seotud ka ääretu ilu.
Kogesime seal tihti, et Jumala loodus on tõeliselt imeline.
Kõige nõudlikum etapp
oli vast suure kraatri serv ehk Karpoleti mägi,
mille toona ületasime.
See oli kõige nõudlikum, kuid samas kõige uhkem.
Alustasime teekonda hommikul.
Päike tõusis, kui matkale asusime
ning õhtu oli käes ja pimedus saabus,
kui linna tagasi jõudsime.
See kestis vaid 18 kilomeetrit, kuid maastik oli väga nõudlik.
Mõned etapid olid 30 km ringis,
kuid maastik oli kergem.
Iisraeli-raja järel tuli meeskond matkama ka Golani-rajale.
Seejärel pöördusid pilgud Iisraeli südamaale
mida meedia Läänekaldaks nimetab.
Riitta oli kuulnud sõprade kaudu, et siingi on matkaradu,
ja Heikki tegi ettepaneku siin jätkata, kui kõik teised suuremad Iisraeli pool,
nagu Golani-rada, Jeesuse-rada ja Iisraeli-rada on läbitud.
Mõtlesime siin jätkata.
Algul ma polnud väga innustunud,
aga kui hakkasime neid alu uurima,
avastasime, et see rada oli väga hästi kavandatud.
Selle kohta oli ka head teavet. Nii lõin kaasa ja siin me nüüd oleme.
Reisiks valmistumine käis etapiti.
Sõprade kaudu leidsime kontaktisiku,
kes võttis siin ühendust majutusasutustega
ja korraldas transpordi matkade algpunktidesse.
Seejärel leidsime netist väga head kaardid.
Kaartidel olid abistavad selgitused,
mis teekonna väga täpselt ära seletasid.
Esimese päeva kogemus näitab,
et selgitused ja kaardid on väga hästi töötanud ja tehtud.
Aabrahami rada kulgeb läbi piibelliku Samaaria ja Juudamaa
palestiinlaste aladel.
Palestiinlaste matkaasutuses töötab hetkel 13 inimest.
Hetkel käib teil 6. matkapäev. Millise teekonna olete läbinud?
Alustasime Läänekalda põhjaosast Rummanah' külast,
kust tulime Burqinisse ja siis Arrabasse.
Sealt kõndisime Sanuri,
kust liikusime Sebastiasse ehk endisesse Samaariasse.
Nüüd oleme teel Duma suunas.
Kuidas hindad teekonda? Kuidas matk on läinud?
Väga hästi on läinud.
Teeviidad on piisavalt head olnud.
Kui Iisraeli-rajaga võrrelda,
siis päris samast klassist nad pole, kuid oleme hakkama saanud.
Teeviidad on üllatanud - need olid paremad, kui arvasime.
Kui võrrelda varem läbitud Iisraeli-rajaga,
siis teeviitades on väike erinevus.
Iisraelis olid teeviidad väga head looduses,
asulates aga veidi halvemad.
Siin on vastupidi.
Asulates on tee hästi märgitud, looduses aga kipub ära kaduma.
Eksinud me siiski pole.
Selle teeraja tulevikule mõeldes
oleks see võinud veidi rohkem looduses liikuda.
Siin on väga kaunis loodus
ja osaliselt on rada pandud mööda džiibiteid liikuma.
See on väike erinevus Iisraeliga võrreldes.
Siin käib matkarada veidi rohkem maastikuautoradu pidi
kui Iisraeli loodusrajad.
Põhimõtteliselt võiks raja ka rattaga läbida?
Jah. Siia ongi tehtud rattarada Aabrahami-raja kõrvale.
Ma pole kindel, kas raja saab otsast lõpuni rattaga läbida,
aga netilehel seda mainitakse.
Olete siin nüüd omal käel matkanud.
Kui palju olete kohalikke giide kasutanud?
Liigume siin seitse päeva ja meil on seitse etappi.
Kolmel päeval oleme giidi kasutanud ja neli päeva oleme omapead.
Teatud kohtades, mille kohta oli info, et need on veidi keerukamad,
valisime giidi.
Aabrahami-rada kulgeb Iisraeli mägedel iidsete külade kaudu.
Paljude ajalugu ulatub Piibli aega.
Matkarada algab Piiblist tuttavast Hadadrimmonist
ehk Rummanah' külast, mille kõrval on Ta'anachi linna varemed.
Esimese päeva matk lõppes Burqinis,
mis asub geograafiliselt Jisreeli oru ja Samaariamaa piiril.
Kui Jeesus oli jalgsiteekonnal Samaariast Jeruusalemma,
tervendas Ta seal kümme pidalitõbist.
Seal tegutseb endiselt kirik, mis sündmust meenutab.
Burqinist jätkub teekond Dotani orgu,
kust Joosep kunagi vendi otsima tuli.
Dotani linna varemete kõrval on kaev,
kuhu vennad olevat Joosepi visanud, enne kui ta Egiptusse müüsid.
Samaaria kaudu kulgeva matkaraja keskuseks on Sebastia küla,
kus on iidse põhjapoolse kuningriigi Iisraeli pealinna Samaaria varemed.
Seda linna mainitakse Vanas Testamendis ligi 100 korda.
ja Uue Testamendi ajal toimus seal esimene Püha Vaimu väljavalamine
kohe pärast Jeruusalemma.
Enne Sebastiat on matkaraja nõudlikeim etapp.
Tee viib üle Bajasi mäe, mille tipust avanevad vapustavad vaated.
Mäe ümber asub mitmeid, juba Manasse ajal asutatud külasid,
millel on endiselt piibliaegsed nimed.
Matkajad ööbisid Sebastias,
kus on elatud üle 3000 aasta.
Meeste tuba asus vana ristisõdalaste kiriku kuplis.
Sebastiast viis tee
Gerasimi ja Ebali mägede vahel asuvasse Nablusesse,
kus on piibliaegse Sekkemi varemed.
Sinna jõudis maale saabudes Aabraham;
sealt ostis Jaakob maad
ja sinna maeti Joosepi luud.
Jaakobi ehitatud kaevul
toimus Jeesuse vestlus Samaaria naisega.
Siiani töötav Jaakobi kaev asub selle kiriku allkorrusel.
Liigume eelkõige Vana Testamendi sündmuspaikades
maastikul ja ajaloos ning veidi ka Uue Testamendi omas.
See üllatab veidi, et Piibliga seotud asju on väga palju.
Teadsime seda,
aga see muutub selgemaks, nagu alati siin kandis liikudes.
Samaaria ja Juuda kaudu kulgeval Aabrahami-rajal
pole matkaseltsi andmeil soomlasi varem käinud.
Millise kogemuse siit Aabrahami-rajalt saite ?
Kindlasti mitte halva. See on väga hea.
Kui võrrelda Golaniga, kus eelmine kord olin,
oli see äärmiselt huvitav.
Teatud mõttes rahulik, kuid samas oleme käinud paljudel teedel
ja kohanud rohkesti inimesi.
Üsna vastupidine Iisraeli-rajale.
Mulle meeldis. Maastik on vägev ja inimesed vahvad.
Kõik on täiesti uskumatu!
Täiesti võimas kogemus.
Olen tahtnud siia poole tulla.
Siin on rohkem Vana Testamendiga seotud kohti, aga ka Uue omi.
Piibli paikade tõttu on siin tore olla.
Vaated on siin väga uhked.
Uskumatu ilu ja siin on olnud puhtam kui varasemates kohtades.
Araablaste pool ei hoolitseta palju, kuid siin on väga hoolitsetud ja kena.
Milline kogemus siin Aabrahami-rajal on seni olnud?
See on olnud väga silmapiiri avardav.
Olen kogenud,
et see on näidanud raskusi ka teise poole perspektiivist.
Varem oleme näinud asju Iisraeli poolel,
nüüd on giidid rääkinud oma nägemustest
ja kus on A-, B- ja C-tsoonide piirid.
Kus tohib ehitada ja kus on ehitus peatatud.
Selliseid asju.
Meil on tekkinud paar sunnitud peatust,
kui öeldi, et kuskilt ei tohigi läbi minna.
Siis läksime ringi.
Kohalike kogetavad praktilised raskused
on selgemalt esile tulnud. Varem pole me neid mõistnud.
See on üks asi. Vapustavad vaated on teine.
Sõbralikkus on külades ülevoolav olnud.
Kui oleksime igale poole kohvile jäänud, kuhu meid kutsuti,
siis poleks eriti matkata jõudnudki.
Ja jutt käib nn palestiinlaste küladest?
Jah. Palestiinlaste küladest on endalgi teine arusaam olnud.
See on muutunud.
Mõistame, et inimesed ja poliitika on kaks ise asja.
Olin lugenud selle rahva sõbralikkusest,
kuid arvasin, et see on tavaline,
nagu ikka kirjutatakse turistide tervitamise kohta.
Kuid see on olnud erakorraline.
Inimesed on täiesti imelised. Väga sõbralikud.
Selliseid pole kuskil varem kohanud.
Helded, külalislahked. Kohvi saab kõikjal.
Ühes kohas oli meil vesi otsakorral ja päev oli kuum.
Ühest majast toodi siis vett
ja nii meenus halastaja samaarlane.
Saime sealt pudeliga jääkülma vett kaasa.
Vapustav on olnud.
Tore Jumala huumorimeel
ja hoolitsemise väljendus.
Üks hommik jagasime leiba.
Olin rohkem söönud ja mul oli alles pool pitaleiba,
kui teistel oli terve.
Selles polnudki midagi erilist,
aga kui ühest külast läbi läksime ja teised poodi läksid,
seisime meie teise Heikkiga tänaval.
Ühest pagaritöökojast hakati kutsuma.
Üks mees andis kolm suurt leiba
selle puuduva pooliku ja väikese asemele.
Jumal õnnistas nii meie teemoona.
Minu jaoks on tähtsaks muutunud teise poole inimeste eest palvetada
ning õnnistada seda maad ja siinseid inimesi.
Tere! - Tere! - Kust te tulete?
- Soomest. - Soomest? - Kas teate kus Soome on?
- Tere tulemast! - Aitäh.
Kas teil on siin Läänekaldal ka hirmutavaid kogemusi olnud?
Ei ole. On olnud üllatavalt rahulik ja turvaline.
Ma ei mäleta ühtki. Mõni nooruk tundus vahel kahtlane,
kuid midagi ei juhtunud. Oli turvaline ja rahulik.
Kas on olnud midagi hirmutavat? - Ei.
See on olnud täiesti imeline. Tuli küll mõtteid enne teeleminekut,
et kuidas me ikka julgeme, aga täiesti rahulik on olnud.
Ei mingit hirmu kuskil.
Palestiinlaste külades on harjutud, et naised püsivad peamiselt kodus.
Meeste tempos liikunud vanaema-ealine Riitta oli suur ime.
Riitta matkatee ongi ime, sest tal oli varem jalas tõsine vaev.
Aastaid oli jalas terav valu.
Tunni jagu suutsin käia
ja siis pidi juba masseerima, enne kui sai teed jätkata.
Kahtlesin, kas suudan selle Iisraeli-raja läbida.
Käisime igal sügisel ja kevadel.
Mõtlesin, millal jõuan operatsioonil ära käia.
Tegu oli Mortoni neuroomiga.
Seda saab lõikusega parandada.
Aga matkarajal olles palvetasime selle pärast.
Iga kord, kui hommikul teele asusime,
õnnistasime ja palvetasime selle pärast.
Iga päevaga muutus asi paremaks.
See ei paranenud silmapilkselt, kuid vähehaaval.
Sügisel, kui teist korda sellel matkarajal olime,
jäi see sinna Iisraeli matkarajale. Jumal tegi selle täiesti terveks.
Soomeski olen ringi liikunud, ilma et midagi tunda annaks.
Kuigi ma viisi ei pea,
laulsin seal Iisraeli-rajal pidevalt tänulaule.
See oli nii imeline, et ei tunne jalas midagi,
suudan läbida pikki matkaradu. ja kõik on korras.
Tänu Jumalale! Ülistus ja kiitus!
Matakpäev algas Samaarias alati ühise palvega.
Avalikult Jeesusega liikunud grupil tekkis huvitavaid vestlusi kohalikega,
alates sellest, miks kristlased õnnistavad ja armastavad Iisraeli.
Alati kui kristlasena teele minna ja eriti sellisesse kohta,
siis loodad ja palvetad, et Jumal oleks igal sammul kaasas.
Täna oli selline eriline tunne selles mõttes,
et kui Läänekaldast on teatud pilt ja samas on mõte sellest,
et liigume siiski Piibli maastikul ja sündmuskohtades.
Sellega seoses
elab siin Ismaelist lähtunud rahvas,
keda kohtame.
Teekonna vältel tabasid matakajad Jeesuse südame
ka Samaaria palestiinlaste külade suhtes.
Sooviksin, et püütaks vabaneda eelarvamustest,
mida meil kõigil on, ja et kohtutaks inimesega.
Et lähenetaks pigem selle kui poliitilise tausta põhjal.
See olukord eksisteerib, kuid tähtsam on kohtuda inimesega.
Samas vaimus, milles Jeesus siin Samaarias ringi liikus.
Tema kohtus inimestega sõltumata nende rahvusest.
Vahetult enne taevasse naasmist prohveteeris Jeesus,
et siia küladesse saabuvad need, kes Temast tunnistavad.
"Vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni." Ap 1:8
Aabrahami-rada
on algselt 2000. aastate algul USAst lähtunud algatus,
mis tahtis luua matkarada Aabrahami jälgedes
Türgi lõunaosas asuvast Haaranist Iisraeli.
Hiljem on just selles piirkonnas sõditud
ja tervikliku raja ehitamine on esialgu unistuseks jäänud.
Läänekaldal ehk Juudas ja Samaarias on siiski rahulik olnud.
Sinna on valminud enam kui 300-kilomeetrine matkarada,
mille National Geographic 2014. a
maailma parimaks uueks matkarajaks valis.
Aabrahami-rada kulgeb läbi Samaaria palestiinlaste külade.
Ka Samaaria juutide aladel on matkaradu
ja plaanitakse avada uusi.
Palvetame, et palestiinlaste rajad kohtuksid kord Iisraeli radadega,
sest Piibel tõotab:
"Sel päeval on maantee Egiptusest Assurisse:
assüürlased tulevad Egiptusesse ja egiptlased Assurisse,
ja egiptlased peavad jumalateenistust koos assüürlastega.
Sel päeval on Iisrael kolmandana Egiptuse ja Assuri kõrval,
õnnistus on keset maad." Js 19:23-24
Soome matkasellid läbisid seekord Samaaria.
Matka lõppetapp kulgeb Jordani jõe oru kaudu Juudasse.
Millised on edasised plaanid?
Käite hetkel läbi pool rada. Mis pärast saab?
Tahame novembris raja lõpuni läbida.
Novembris läbime viimase etapi või jätame midagi veel kevadeks.
Tõenäoliselt läbime novembris raja lõpuni välja.
Kogemused on nii positiivsed, et ei taha katki jätta.
Olen algusest peale kogenud, et Jumal on peaarhitekt olnud.
Teisel kohal on mõlemad Heikkid.
Kõik, mis me oleme,
või kõik oma plaanid paneme Jumala ette ja Tema juhib.
Kõik on nii hästi läinud ja paika loksunud.
See on midagi nii suurt,
et tundub nagu osaleksime milleski väga suures.
Sellegi eest ülistus, kiitus ja au Jumalale. Aamen.
Palvetame lõpetuseks.
Aitäh, Isa, et Egiptuse ja Assüüria vahel asuv Iisraelimaa
saab kord õnnistuseks keset maad ja kõik võivad neil radadel koos käia.
Aitäh selle eest, et tuleb aeg,
kui kõik need piirkonnad teenivad koos Issandat.
Sinu Poja Jeesuse nimel! Aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri